CELEX: 52019PC0614
Language: sl
Date: 2020-01-08
Title: Predlog SKLEP SVETA o stališču, ki se v imenu Evropske unije zastopa v Skupnem odboru CETA v zvezi s sprejetjem seznama arbitrov v skladu s členom 29.8 Sporazuma

EVROPSKA KOMISIJA
            Bruselj, 8.1.2020
            COM(2019) 614 final/2
            2019/0270(NLE)
            This document replaces COM(2019) 614 final of 28.11.2019.Change of the sensitivity level, deletion of the marking "LIMITED".
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru CETA v zvezi s sprejetjem seznama arbitrov v skladu s členom 29.8 Sporazuma
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Unije zastopa v Skupnem odboru CETA v zvezi s sprejetjem seznama arbitrov za poglavje 29 Sporazuma.
            
            
               2.Ozadje predloga
            
            
               Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) je bil podpisan 30. oktobra 2016. V skladu s Sklepom Sveta (EU) 2017/38 se od 21. septembra 2017 začasno uporabljajo deli Sporazuma. 
            
            
               S členom 26.1 Sporazuma se ustanovi Skupni odbor CETA, ki ga sestavljajo predstavniki obeh pogodbenic. Skupni odbor CETA je pooblaščen za odločanje z vzajemnim soglasjem o vseh zadevah, za katere Sporazum tako določa. 
            
            
               Poglavje 29 se uporablja za vse spore glede razlage ali uporabe določb Sporazuma, če ni v Sporazumu določeno drugače. 
            
            
               V skladu s členom 29.8.1 Sporazuma Skupni odbor CETA sestavi seznam vsaj 15 posameznikov, ki so pripravljeni in sposobni delovati kot arbitri v sporih v skladu s poglavjem 29 (v nadaljnjem besedilu: predvideni akt). Seznam je sestavljen iz treh podseznamov: enega podseznama za vsako od pogodbenic ter enega podseznama posameznikov, ki niso državljani nobene od pogodbenic in lahko opravljajo funkcijo predsednika. 
            
            
               3.Stališče, ki se zastopa v imenu Unije
            
            
               Pogodbenici sta sestavili osnutek seznama arbitrov, ki izpolnjuje zahteve iz člena 29.8. 
            
            
               Sklep o sestavi tega seznama arbitrov bi moral biti sprejet na prvem sestanku Skupnega odbora CETA, zdaj pa ga je treba sprejeti čim prej, da bi se poglavje 29 Sporazuma o reševanju sporov izvajalo v celoti. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Skupni odbor CETA je organ, ustanovljen s sporazumom, in sicer s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani.
            
            
               Predvideni akt je akt s pravnim učinkom. Predvideni akt bo v skladu s členom 26.3.2 Sporazuma zavezujoč v mednarodnem pravu.
            
         
         
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Materialna pravna podlaga za predlagani sklep je zato člen 207 PDEU.
            
            
               4.3.Zaključek
            
            
               Pravna podlaga za predlagani sklep bi moral biti člen 207 PDEU v povezavi s členom 218(9) PDEU.
            
            
               2019/0270 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru CETA v zvezi s sprejetjem seznama arbitrov v skladu s členom 29.8 Sporazuma
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) je bil podpisan 30. oktobra 2016. 
            
            
               (2)V skladu s Sklepom Sveta (EU) 2017/38
                  2
                se od 21. septembra 2017 začasno uporabljajo deli Sporazuma. 
            
         
         
            
               (3)Člen 29.8.1 Sporazuma določa, da Skupni odbor CETA sestavi seznam vsaj 15 posameznikov, ki so pripravljeni in sposobni delovati kot arbitri. 
            
            
               (4)Primerno je določiti stališče, ki se v imenu Unije zastopa v Skupnem odboru CETA, saj bo predvideni sklep za Unijo zavezujoč –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru CETA, ustanovljenem s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, v zvezi s sprejetjem seznama arbitrov v skladu s členom 29.8 Sporazuma, temelji na osnutku sklepa Skupnega odbora CETA, priloženem temu sklepu.
            
            
               Člen 2
            
            
               Ta sklep je naslovljen na Komisijo.
            
            
               Člen 3
            
            
               Sklep Skupnega odbora CETA se po sprejetju objavi v Uradnem listu Evropske unije. 
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (2)
                  
                        UL L 11, 14.1.2017, str.1080.
               
            
      
    ---documentbreak--- 
      
         
               EVROPSKA KOMISIJA
            Bruselj, 8.1.2020
            COM(2019) 614 final/2
            This document replaces COM(2019) 614 final of 28.11.2019.Change of the sensitivity level, deletion of the marking "LIMITED".
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru CETA v zvezi s sprejetjem seznama arbitrov v skladu s členom 29.8 Sporazuma
            
               
         
         
            
               DODATEK
            
            
               SKLEP št. [X/2019]
                     
                  SKUPNEGA ODBORA CETA
               
                  z dne xxx
            
            
               o sestavi seznama arbitrov
                  v skladu s členom 29.8 Sporazuma
            
            
               SKUPNI ODBOR CETA JE –
            
            
               ob upoštevanju Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) in zlasti člena 29.8 Sporazuma,
            
            
               ob upoštevanju naslednjega:
            
            
               (1)V skladu s členom 30.7.3 Sporazuma se od 21. septembra 2017 začasno uporabljajo nekateri njegovi deli.
            
            
               (2)V skladu s členom 29.8.1 Sporazuma Skupni odbor CETA sestavi seznam vsaj 15 posameznikov, ki so pripravljeni in sposobni delovati kot arbitri. Seznam arbitrov je sestavljen iz treh podseznamov: enega podseznama za vsako od pogodbenic ter enega podseznama posameznikov, ki niso državljani nobene od pogodbenic in lahko opravljajo funkcijo predsednika –
            
            
               SKLENIL:
            
            
               1.V skladu s členom 29.8 Sporazuma se sestavi seznam arbitrov, kakor je določen v Prilogi.
            
            
               2.Ta sklep začne veljati na dan, ko ga sprejme Skupni odbor CETA. 
            
            
               V … dne …
            
            
               Za Skupni odbor CETA
            
            
               Priloga k Sklepu št. [X/2019] Skupnega odbora CETA
            
            
               Seznam arbitrov, sestavljen v skladu s členom 29.8 Sporazuma
            
            
               Podseznam za Kanado:
            
            
               3.Serge Fréchette
            
            
               4.Valerie Hughes
            
            
               5.Matthew Kronby
            
         
         
            
               6.Debra Steger
            
            
               7.J. Christopher Thomas
            
            
               8.Cherise Valles
            
            
               Podseznam za EU:
            
            
               9.Claudio Dordi
            
            
               10.Michael Hahn
            
            
               11.Pieter Jan Kuijper
            
            
               12.Hélène Ruiz Fabri
            
            
               13.Peter Van den Bossche
            
            
               Podseznam predsednikov:
            
            
               14.James Bacchus
            
            
               15.Christian Häberli
            
            
               16.Daniel Moulis
            
            
               17.David Unterhalter
            
            
               1.Seung Wha Chang